ข้อบัญญัติองค์การบริหารส่วนตำบลคอนฉิมเรื่องการติดตั้งบ่อดักไขมันบำบัดน้ำเสียในอาคารพ.ศ. ๒๕๖๐[๑] โดยที่เป็นการสมควรตราข้อบัญญัติองค์การบริหารส่วนตำบลคอนฉิมว่าด้วยการติดตั้งบ่อดักไขมันบำบัดน้ำเสียในอาคารอาศัยอำนาจตามความนัยมาตรา๖๗ (๒) (๗) และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่๕) พ.ศ. ๒๕๔๖ ประกอบกับมาตรา ๒๐ แห่งพระราชบัญญัติการสาธารณสุข พ.ศ. ๒๕๓๕องค์การบริหารส่วนตำบลคอนฉิมโดยได้รับความเห็นชอบจากสภาองค์การบริหารส่วนตำบลคอนฉิมและนายอำเภอแวงใหญ่จึงตราข้อบัญญัติขึ้นไว้ ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลคอนฉิมเรื่อง การติดตั้งบ่อดักไขมันบำบัดน้ำเสียในอาคาร พ.ศ. ๒๕๖๐ข้อ๒ ข้อบัญญัตินี้ให้ใช้บังคับในเขตองค์การบริหารส่วนตำบลคอนฉิมเมื่อพ้นกำหนดเก้าสิบวันนับแต่วันประกาศในราชกิจจานุเบกษาเป็นต้นไปข้อ๓ ในข้อบัญญัตินี้น้ำเสีย หมายความว่าของเสียที่อยู่ในสภาพเป็นของเหลวรวมทั้งมวลสารที่ปะปนหรือปนเปื้อนอยู่ในของเหลวนั้นซึ่งเป็นสิ่งโสโครกหรือมีกลิ่นเหม็นอาคาร หมายความว่า ตึก บ้านเรือน โรง ร้าน แพคลังสินค้าสำนักงานหรือสิ่งปลูกสร้างอย่างอื่นซึ่งบุคคลอาจเข้าอยู่อาศัยหรือใช้สอยได้บ่อดักไขมัน หมายความว่าสิ่งที่ใช้แยกจำพวกน้ำมันและไขมันออกจากน้ำซึ่งผ่านการใช้แล้วการระบายน้ำ หมายความว่า การผันน้ำ การปล่อยน้ำการเทน้ำ การสาดน้ำหรือการกระทำอื่นใดที่เป็นการถ่ายเทน้ำแหล่งระบายน้ำ หมายความว่า ทางหรือท่อระบายน้ำลำกระโดง ลำราง คูคลอง แม่น้ำ ทะเล และแหล่งน้ำสาธารณะแหล่งน้ำธรรมชาติและแหล่งน้ำที่เป็นของเอกชนซึ่งมีทางเชื่อมต่อหรือสามารถไหลไปสู่แหล่งน้ำสาธารณะหรือแหล่งน้ำธรรมชาติได้เจ้าพนักงานท้องถิ่น หมายความว่านายกองค์การบริหารส่วนตำบลคอนฉิมเจ้าพนักงานสาธารณสุข หมายความว่าเจ้าพนักงานซึ่งได้รับแต่งตั้งให้ปฏิบัติการตามข้อบัญญัตินี้ซึ่งออกตามพระราชบัญญัติการสาธารณสุขพ.ศ. ๒๕๓๕ข้อ๔ ข้อบัญญัตินี้ให้ใช้บังคับแก่อาคารที่มีการระบายน้ำทิ้งลงหรือไหลไปสู่แหล่งระบายน้ำและยังไม่มีกฎหมายใดกำหนดมาตรการเกี่ยวกับการจัดการน้ำเสียโดยการติดตั้งบ่อดักไขมันสำหรับอาคารประเภทนั้นข้อ๕ ให้เจ้าของหรือผู้ครอบครองอาคารตามข้อ ๔ติดตั้งบ่อดักไขมันตามมาตรฐานที่เจ้าพนักงานท้องถิ่นประกาศกำหนดข้อ๖ ให้เจ้าของหรือผู้ครอบครองอาคารทำการดูแลรักษาเก็บ ขนน้ำมันหรือไขมันในบ่อดักไขมันไปกำจัดและซ่อมแซมบำรุงรักษาบ่อดักไขมันให้อยู่ในสภาพที่ใช้การได้ตามปกติข้อ๗ เพื่อปฏิบัติการให้เป็นไปตามข้อบัญญัตินี้ให้เจ้าพนักงานท้องถิ่นและพนักงานสาธารณสุขมีอำนาจหน้าที่ ดังต่อไปนี้(๑) มีหนังสือเรียกบุคคลใด ๆ มาให้ถ้อยคำหรือแจ้งข้อเท็จจริงหรือทำคำชี้แจงเป็นหนังสือหรือให้ส่งเอกสารหลักฐานใดเพื่อตรวจสอบหรือเพื่อประกอบการพิจารณา(๒) เข้าไปในอาคารหรือสถานที่ใด ๆในเวลาระหว่างพระอาทิตย์ขึ้นถึงพระอาทิตย์ตกหรือในเวลาทำการเพื่อตรวจสอบหรือควบคุมให้เป็นไปตามข้อบัญญัตินี้ให้มีอำนาจสอบถามข้อเท็จจริงหรือเรียกหนังสือหลักฐานที่เกี่ยวข้องจากเจ้าของหรือผู้ครอบครองอาคารหรือสถานที่นั้น(๓) เก็บหรือนำสิ่งของใด ๆที่สงสัยว่าจะไม่ถูกสุขลักษณะหรือจะก่อให้เกิดเหตุรำคาญตามข้อบัญญัตินี้จากอาคารหรือสถานที่ใดๆเป็นปริมาณตามสมควรเพื่อเป็นตัวอย่างในการตรวจสอบตามความจำเป็นได้โดยไม่ต้องใช้ราคา(๔)ในกรณีที่ปรากฏว่ามีการปฏิบัติไม่ถูกต้องตามข้อบัญญัตินี้ให้เจ้าพนักงานท้องถิ่นมีอำนาจออกคำสั่งเป็นหนังสือให้เจ้าของหรือผู้ครอบครองอาคารหรือสถานที่นั้นดำเนินการแก้ไขหรือปรับปรุงให้ถูกต้องแล้วเสร็จภายในเก้าสิบวันนับแต่ได้ทราบคำสั่งหรือวันปิดคำสั่งในกรณีไม่พบเจ้าของหรือผู้ครอบครองอาคารหรือสถานที่นั้นหรือไม่ยอมรับคำสั่งดังกล่าวให้ส่งคำสั่งโดยทางไปรษณีย์ลงทะเบียนตอบรับหรือปิดคำสั่งนั้นไว้ในที่เปิดเผยเห็นได้ง่ายที่อาคารสถานที่นั้นหรือณ ภูมิลำเนาเจ้าของหรือผู้ครอบครองอาคารหรือสถานที่นั้นและให้ถือว่าผู้นั้นได้ทราบคำสั่งแล้วตั้งแต่เวลาที่คำสั่งไปถึงหรือวันปิดคำสั่งแล้วแต่กรณีข้อ ๘ ผู้ใดฝ่าฝืนไม่ปฏิบัติตามข้อบัญญัตินี้ต้องระวางโทษตามที่กำหนดไว้ในบทกำหนดโทษแห่งพระราชบัญญัติการสาธารณสุขพ.ศ. ๒๕๓๕ข้อ๙ ให้เจ้าพนักงานท้องถิ่นโดยคำแนะของเจ้าพนักงานสาธารณสุขมีอำนาจในการพิจารณายกเว้นการปฏิบัติตามข้อบัญญัตินี้ตามความจำเป็นและความเหมาะสมของอาคารและพื้นที่บางแห่งเช่นพื้นที่เกษตรกรรม พื้นที่ชนบท เป็นต้นข้อ๑๐ ให้นายกองค์การบริหารส่วนตำบลคอนฉิมเป็นผู้รักษาการตามข้อบัญญัตินี้และให้มีอำนาจออกหนังสือประกาศ คำสั่งและแต่งตั้งข้าราชการหรือพนักงานส่วนท้องถิ่นเพื่อปฏิบัติการตามข้อบัญญัตินี้ประกาศณ วันที่ ๕ กรกฎาคม พ.ศ. ๒๕๖๐สมบัติ ชำกุลนายกองค์การบริหารส่วนตำบลคอนฉิมวิวรรธน์/จัดทำ๓๐ มกราคม ๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๓๐๕ ง/หน้า ๑๘/๓๐ พฤศจิกายน ๒๕๖๑